钦定古今图书集成/方舆汇编/职方典/第1436卷 > 《苍梧即事》明·解缙
## 钦定古今图书集成/方舆汇编/职方典/第1436卷 > 《苍梧即事》明·解缙

“苍梧城北系龙洲，水接南天日夕流。冰井鳄池春草
合，火山蛟室夜光浮。千家竹屋临沙觜，万斛江船下
石头。”伏枕梦回霄汉远，珮声犹在凤凰楼。

二

梧州旧治扶桑国，饵虎山名记大园。蜑户举罾看水
影，舟人移橛认潮痕。贫婆果熟红苞拆，荔子花开绿
萼繁。北望九疑云尽外，重华端拱太微垣。

三

桂岭东来下恶滩，苍梧细柳彩云间。拍天二水通交
广，耸日高城跨北山。茆屋竹篺依古濑，桐槽渔艇满
江湾。驿亭笳鼓中宵发，又报南天使节还。